Diari Oficial de la Generalitat Valenciana


Sumari del DOGV 4741, del 28-04-2004 (2004/4000)

ORDE d'1 d'abril de 2004, de la Conselleria de Sanitat, per la qual es convoca una beca per a ajuda a estudis i per a la formació en investigació en matèria de salut perinatal, per a l'any 2004.
--------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4741

Data del DOGV
:   28-04-2004

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2004/4000


Data del document
:   01-04-2004

Organisme emissor
:   Conselleria de Sanitat

Tipus de document
:   Ordre

Descriptors 

:   * ajuda pública
    * suport econòmic
    * metge
    * assignació per estudis

ORDE d'1 d'abril de 2004, de la Conselleria de Sanitat, per la qual es convoca una beca per a ajuda a estudis i per a la formació en investigació en matèria de salut perinatal, per a l'any 2004. [2004/E4000]
  
La Conselleria de Sanitat, a través de la Direcció General de Salut Pública, convoca una beca per a ajuda a estudis i per a la formació en investigació en matèria de salut perinatal.
  
L'objectiu general d'esta convocatòria és afavorir la producció de coneixement científic, com a base per a la planificació dels programes, polítiques de salut i vigilància de la salut pública.
  
Per això, a proposta de la Direcció General de Salut Pública i fent ús de les facultats que em conferix el Decret 116/2003, d'11 de juliol, del Consell de la Generalitat pel qual s'aprova el Reglament Orgànic i Funcional de la Conselleria de Sanitat, desplegat per l'Orde de 31 de juliol de 2003, del conseller de Sanitat, i segons el que establix el Decret 108/1992, de 6 de juliol, del Govern Valencià, pel qual es regula la concessió de beques,
  
ORDENE
  
Article 1
  
Procedir a la convocatòria de concurs públic per a la concessió d'una beca destinada a llicenciats en medicina i cirurgia, per a ajudes a estudis i per a la formació en investigació en la vessant de la salut perinatal que fa referència al procés d'embaràs, part i puerperi i a les repercussions de la maternitat i paternitat sobre la salut de la parella.
  
Article 2
  
Aprovar les bases que s'adjunten com annex I de la present orde, per les quals es regix esta convocatòria.
  
Aprovar el model de sol·licitud com a annex II.
  
Article 3
  
La dotació econòmica de la present convocatòria ascendix a la quantia global màxima de 12.540 euros, a càrrec del programa pressupostari 413.10 de la Direcció General de Salut Pública, línia de subvenció amb codi comptable T5811000, en els pressuposts de la Generalitat Valenciana per a l'any 2004.
  
Article 4
  
S'autoritza el director general de Salut Pública perquè, en l'àmbit de les seues competències, adopte les mesures necessàries per al desplegament i aplicació d'esta orde.
  
Article 5
  
Contra la present orde, que exhaurix la via administrativa, es pot interposar un recurs contenciós administratiu, davant de la Sala Contenciosa Administrativa del Tribunal Superior de Justícia de la Comunitat Valenciana, dins del termini de dos mesos, a comptar des de l'endemà de la seua publicació, segons que establixen els articles 10 i 46 de la Llei Reguladora de la Jurisdicció Contenciosa Administrativa. Potestativament, es pot interposar un recurs de reposició davant del conseller de Sanitat, dins del termini d'un mes, a comptar des de l'endemà de la publicació, segons el que disposa els articles 116 i 117 de la Llei 30/1992, de 26 de novembre.
  
Article 6
  
La present orde entrarà en vigor el mateix dia de la publicació en el Diari Oficial de la Generalitat Valenciana.
  
València, 1 d'abril de 2004
  
El conseller de Sanitat,
  
VICENTE RAMBLA MOMPLET
  
ANNEX I
  
Bases de la convocatòria per a la concessió d'una beca per a ajuda a estudis i per a la formació en investigació en matèria de salut perinatal
  
Primera. Objecte
  
La beca té per objecte l'ajuda a estudis i per a la formació en investigació en la vessant de la salut perinatal que fa referència al procés d'embaràs, part i puerperi i a les repercussions de la maternitat i paternitat sobre la salut de la parella.
  
Segona. Nombre de beques, duració i requisits dels sol·licitants
  
Es convoca una beca destinada a llicenciats en medicina i cirurgia, que s'emplaçarà al Servici de Salut Infantil i de la Dona de la Direcció General de Salut Pública.
  
El període de duració de la beca comprendrà des de l'endemà de la notificació fins al 31 de desembre del 2004. No obstant això, podrà prorrogar-se a l'exercici 2005, mitjançant una resolució que n'explicite els motius, condicionada a l'existència de consignació pressupostària adequada i suficient en l'exercici 2005. En qualsevol cas la beca no tindrà una duració superior a 18 mesos.
  
Tercera. Dotació, pagament de la beca
  
La dotació de la beca és de 1.045 euros bruts mensuals, amb un import total màxim per a l'any 2004 de gaudi de 12.540 euros, que estarà subjecte a les retencions que corresponguen legalment.
  
L'import de la beca s'abonarà mensualment, després de la certificació de conformitat emesa per la Direcció General de Salut Pública.
  
Quarta. Titulació exigida
  
Els aspirants que desitgen accedir a la present convocatòria han d'estar en possessió del títol de llicenciats en medicina i cirurgia, amb posterioritat a 1997.
  
Cinquena. Condicions generals i barem
  
1 Es tindran en compte, en el procés de selecció, els aspectes següents:
  
a) Experiència en el maneig de tècniques d'investigació qualitativa.
  
b) Formació i experiència en investigació, especialment en salut de les dones i/o en gènere.
  
c) Publicacions i comunicacions científiques en l'àrea de salut pública, de salut de les dones i de gènere.
  
d) Coneixement d'anglés i altres idiomes estrangers.
  
2. Els mèrits adduïts pels aspirants es valoraran de la forma següent:
  
a) Expedient acadèmic: fins a 3 punts.
  
b) Formació extra acadèmica: fins a 2 punts.
  
c) Valoració d'aspectes curriculars relacionats amb l'activitat objecte de la beca: fins a 2 punts.
  
d) Experiència en el maneig de tècniques d'investigació qualitativa: 4 punts.
  
e) Experiència en la coordinació, recollida i anàlisi de dades quantitatives: 2 punts.
  
f) Coneixement de valencià i altres idiomes comunitaris: fins a 2 punts.
  
3. Seran excloses les sol·licituds dels aspirants que tinguen una relació laboral remunerada. Els mèrits que s'al·leguen han de ser acreditats, degudament compulsats, en el moment de presentació de sol·licituds.
  
Sisena. Formalització de sol·licituds i termini
  
1. El model d'impresos de sol·licitud s'ajustarà al que figura en l'annex II i les persones interessades l'han de presentar en el Registre General de la Conselleria de Sanitat (carrer Misser Mascó, núm. 31, de València).
  
Els candidats hauran de presentar la sol·licitud en el mateix Registre General o tramitar-la per qualsevol de les formes que establix l'article 38.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, adjuntant la documentació següent:
  
- Fotocòpia compulsada del document nacional d'identitat.
  
- Curriculum vitae, en el qual s'indicarà l'experiència professional, idiomes, beques aprofitades, etc. i en el qual es faran constar les dades personals, data i lloc de naixement, domicili actual, població, codi postal, telèfon (de domicili i, si és procedent, mòbil) i fax més pròxim.
  
- Fotocòpia compulsada del títol de llicenciat en medicina i cirurgia, o del document acreditatiu d'haver abonat els drets d'expedició del títol.
  
- Expedient acadèmic.
  
- Qualssevol altres documents que acrediten la possessió del títol o mèrits, docents, investigadors o professionals que es desitgen al·legar.
  
- Declaració responsable de no tindre concedida qualsevol altra beca o ajuda per a esta o semblant activitat i estar al corrent en les seues obligacions fiscals i davant la Seguretat Social.
  
- Declaració responsable de no tindre relació laboral.
  
- Una altra documentació que l'aspirant considere d'interés.
  
Perquè siguen tinguts en compte en la baremació, es requerirà l'acreditació mitjançant la presentació de fotocòpies compulsades dels documents oficials corresponents.
  
2. El termini de presentació de sol·licituds serà de 15 dies hàbils, comptats a partir de l'endemà de la publicació d'esta convocatòria en el Diari Oficial de la Generalitat Valenciana.
  
Les sol·licituds es dirigiran a la Direcció General de Salut Pública, situada al carrer Misser Mascó número 31, de València 46750.
  
Setena. Selecció
  
Es constituïx la comissió avaluadora, que estarà presidida per la cap del Servici de Salut Infantil i de la Dona, o la persona que hi delegue i dos representants del Servici de Salut Infantil i de la Dona, designats pel president de la comissió avaluadora.
  
El director general de Salut Publica tindrà facultats per a resoldre tots els dubtes que apareguen en la interpretació de les bases. La comissió pot convocar tots els aspirants que considere oportú, per a comprovar, mitjançant una entrevista, els detalls o mèrits adduïts que considere d'interés.
  
El funcionament de la comissió s'ha d'adaptar al que establix la present convocatòria i, de manera subsidiària, a les regles contingudes en el capítol II del títol II de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Una vegada finalitzat el procés selectiu, la comissió elaborarà una proposta de concessió de beques que contindrà la relació de beneficiaris i una borsa de reserva, per al cas de produir-se alguna renúncia o abandó.
  
El conseller de Sanitat es reserva la facultat de deixar deserta, totalment o parcialment, l'adjudicació de les beques convocades i d'interpretar el contingut d'estes bases, a proposta de la comissió avaluadora, segons el que disposa l'article 47.6 del Text Refós de la Llei de la Hisenda Pública de la Generalitat Valenciana.
  
Huitena. Resolució de la convocatòria
  
1. En el termini màxim de 20 dies hàbils, a partir de l'endemà de la finalització de presentació de sol·licituds, les beques s'adjudicaran mitjançant una resolució del conseller de Sanitat, a proposta de la comissió avaluadora, la qual es publicarà en el Diari Oficial de la Generalitat Valenciana. Segons que disposa l'article 47.3 del Text Refós de la Llei de la Hisenda Pública de la Generalitat Valenciana i de l'article 13 de la LRJAPAC, el conseller delega en el director general de Salut Pública la facultat de resoldre la concessió de la beca, en aplicació del que disposa l'article nou del mencionat Decret 108/1992.
  
2. Així mateix, la resolució concedida es notificarà a les persones interessades i a més es publicarà la relació per orde de puntuació obtinguda pels aspirants en el tauler d'anuncis de la Conselleria de Sanitat (carrer Misser Mascó, 31, València), d'acord amb l'article 4.3 del Decret 108/1992, de 6 de juliol, del Govern Valencià, pel qual es regula la concessió de beques. Esta relació es constituirà com a borsa de reserva, per si es produïa alguna renúncia o abandó.
  
3. La Direcció General de Salut Pública convocarà els adjudicataris per a la firma del corresponent document de notificació i acceptació, que ha d'efectuar-se en un termini no superior a 10 dies hàbils, des de la data de l'acceptació per part dels adjudicataris.
  
Novena. Drets, obligacions, tutoria i incidències dels becaris
  
1. Per a les ajudes a estudis i investigació en matèria de salut perinatal contingudes en la present orde, s'estarà al que disposa Decret Legislatiu de 26 de juny de 1991, del Consell de la Generalitat Valenciana, pel qual s'aprova el text refós de la Llei d'Hisenda Pública de la Generalitat Valenciana, amb particular efecte del seu article 47.
  
2. Les beques objecte de la present convocatòria són incompatibles amb l'aprofitament de qualsevol altra beca per a esta o semblant activitat, ajuda o activitat laboral que supose una semblant activitat o que impedisca el compliment de les obligacions com a becari. La infracció d'esta regla deixarà sense efecte la beca adjudicada.
  
3. Els beneficiaris de les subvencions, si és procedent, hauran d'acreditar, en el moment immediatament posterior a la recepció de la notificació de resolució de concessió, que es troben al corrent de les seues obligacions tributàries i de Seguretat Social, en la forma que s'establix en l'Orde de 30 de maig de 1996, de la Conselleria d'Economia i Hisenda (DOGV núm. 2.775, de 21 de juny de 1996).
  
4 La Direcció General de Salut Pública ordenarà les activitats i establirà la dedicació i torns dels becaris segons els criteris dels seus propis servicis i mitjans, i amb una dedicació total de 35 hores setmanals.
  
5. Les obligacions dels becaris seran
  
a) Col·laborar en els treballs apropiats a la seua titulació i assistència a la investigació.
  
b) Fer el treball encomanat.
  
c) Un mes abans de la finalització de la beca, fer una memòria científica i de les activitats dutes a terme durant l'esmentat període.
  
6. Finalitzat el període d'aprofitament de la beca, i previ informe d'assistència, aprofitament i aptitud, el director general de Salut Pública estendrà el certificat corresponent.
  
7. Si els becaris, com a conseqüència del desenvolupament de les tasques que hagen de dur a terme, incorregueren en despeses de desplaçament, pernoctació o restauració, els seran rescabalades en els termes que per al personal de la Generalitat Valenciana i l'adscrit funcionalment al servici d'esta establix el Decret 24/1997, d'11 de febrer, del Govern Valencià, sobre indemnitzacions per raó del servici i gratificacions per servicis extraordinaris. L'aplicació de dita normativa es referirà únicament als conceptes i quanties que han de ser rescabalades sense que això implique una modificació en la relació jurídica del becari amb l'administració.
  
8. El director general de Salut Pública resoldrà les incidències que es produïsquen durant el període d'aprofitament de les beques i podrà deixar-les sense efecte, prèvia audiència a la persona interessada, en els casos següents:
  
a) Incompliment de les seues obligacions.
  
b) No realitzar l'activitat que motivà la concessió.
  
c) Deixar de reunir els requisits exigits en la present convocatòria.
  
9. Davant de les incidències, renúncies, abandons o incompliments que deixen vacant una beca, es procedirà a cobrir-la segons l'orde establit en la borsa de reserva que resulte del procés de selecció.
  
Deu. Recursos
  
Contra la resolució d'adjudicació de beques que exhaurix la via administrativa es podrà interposar amb caràcter potestatiu recurs de reposició davant del conseller de Sanitat en el termini d'un mes, des de la seua publicació o modificació (article 116 de la Llei 30/1992)). Així mateix es podrà interposar recurs contenciós administratiu, de conformitat amb l'article 109 i 110 de la Llei 30/1992, de Règim Jurídic de les Administracions Públiques i del Procediment Administratiu Comú així com en l'article 10 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, davant de la Sala Contenciosa Administrativa del Tribunal Superior de Justícia de la Comunitat Valenciana en el termini màxim de dos mesos, comptats a partir del dia següent al de notificació de la resolució.
  
ANNEX II
  
Sol·licitud de beca per a la realització de pràctiques professionals de llicenciats en medicina i cirurgia:
  
Nom i cognoms ..., amb domicili a ..., carrer ..., número ..., amb DNI ..., telèfon familiar ..., telèfon mòbil ... i fax ... Coneixent l'Orde de de 2004, per la qual la Conselleria de Sanitat convoca una beca per a ajudes a estudis i per a la formació en investigació en matèria de salut perinatal, per a llicenciats en medicina i cirurgia, i també les condicions establides en les bases, em compromet a acceptar-les, a assistir i participar plenament en els programes de treball que siguen establits, en cas de ser-ne adjudicatari, declare que totes les dades personals, acadèmiques i professionals assenyalades en l'escrit són certes, i adjunte la documentació següent:
  
- fotocòpia compulsada del document nacional d'identitat.
  
- curriculum vitae, en el qual s'indica l'experiència professional, idiomes, beques aprofitades, etc. i en el qual es fan constar les dades personals, data i lloc de naixement, domicili actual, telèfon (de domicili i, si és procedent, mòbil), fax i una foto de mida carnet del sol·licitant.
  
- fotocòpia compulsada del títol de llicenciat en medicina i cirurgia, o del document acreditatiu d'haver abonat els drets d'expedició del títol.
  
- expedient acadèmic.
  
- fotocòpia compulsada dels documents que acrediten la possessió de títols, cursos i mèrits que figuren en el currículum.
  
- memòria descriptiva de l'experiència professional.
  
- declaració jurada de no tindre concedida qualsevol altra beca o ajuda per a esta o semblant activitat i estar al corrent en les seues obligacions fiscals i davant de la Seguretat Social, així com tindre cobertura sanitària.
  
SOL·LICITE:
  
Tinga per admesa la present instància amb la seua documentació per al que establix la convocatòria d'esta beca.
  
València, \_..., de ... de 2004.
  
Firma de la persona interessada
  
Direcció General de Salut Pública
  
Conselleria de Sanitat (carrer Micer Mascó, 31, 46653 València)
  
València, 1 d'abril de 2004
  
El conseller de Sanitat